TEE

9o Συνέδριο ΕΕΔΣΑ
2026-10-01 08:00 - 2026-10-02 17:00 (Europe/Athens)
Το 9o Συνέδριο της Ελληνικής Εταιρείας Διαχείρισης Στερεών Αποβλήτων (ΕΕΔΣΑ), με τίτλο «“Κυκλικές πόλεις 2030 – Από τον Σχεδιασμό στην Εφαρμογή”
Προκλήσεις, Λύσεις & Πολυεπίπεδη Συνεργασία για την Διαχείριση Αποβλήτων ως Πόρων», θα πραγματοποιηθεί στις 01 και 02 Οκτωβρίου 2026 στην Αθήνα, στα ιστορικά κτήρια του Εθνικού Μετσόβιου Πολυτεχνείου, στην Οδό Πατησίων.
Το Συνέδριο θα εστιάσει στις πρωτοβουλίες και δράσεις επιτάχυνσης της μετάβασης στην Κυκλική Οικονομία:
Ι. στην πρόληψη και στη διαλογή στην πηγή (ΔσΠ) με νέα εργαλεία όπως το Πληρώνω όσο Πετάω (ΠοΠ) και το Επιβραβεύομαι όσο Διαχωρίζω (ΕοΔ)
ΙΙ. στην επεξεργασία και ανάκτηση των αποβλήτων σε σύγχρονες μονάδες
ΙΙΙ. στις νέες τεχνολογίες διαχείρισης αποβλήτων, στην ρομποτική, στην ενεργειακή αξιοποίηση
IV. στην εφαρμογή στην πράξη των Σχεδιασμών, Ολιστικών Σχεδίων Χωριστής Συλλογής (ΟΣΧΣ) και των Δράσεων των ΠΕΣΔΑ & ΤΣΔΑ
V. Στα χρηματοδοτικά εργαλεία διαχείρισης αποβλήτων, εθνικά και ευρωπαϊκά
VI. Στην πολυεπίπεδη συνεργασία και διακυβέρνηση μεταξύ των δημόσιων, κοινωνικών εταίρων, ακαδημαϊκών και ιδιωτικών φορέων που ασχολούνται με την Κυκλική Οικονομία στην Ελλάδα
Καλούνται όλοι οι επιστήμονες, ερευνητές και επαγγελματίες, που δραστηριοποιούνται στα παρακάτω ερευνητικά, επιστημονικά πεδία, να παρουσιάσουν τις εργασίες τους. Παρακαλούμε να δηλώσετε εγκαίρως την προτίμησή σας για προφορική ή αναρτημένη ανακοίνωση και να υποβάλετε έως την Παρασκευή 3 Απριλίου 2026 την περίληψη της συμμετοχής σας ως αρχείο *.doc.
Προσοχή: Οι υποβολές γίνονται στον παρακάτω σύνδεσμο:
https://conference2026.eedsa.gr/el/Events/9th-eedsa-conference/Submissions/Create
Οι πλήρεις εργασίες θα πρέπει να έχουν σταλεί στη γραμματεία του Συνεδρίου έως την 30η Ιουνίου 2026.
Οι εργασίες που θα επιλεγούν θα παρουσιαστούν στο συνέδριο είτε ως προφορικές ανακοινώσεις, είτε ως πόστερ, ενώ παράλληλα θα διεξαχθούν και στρογγυλά τραπέζια με βάση την παραπάνω θεματολογία. Όλες οι εργασίες και οι συζητήσεις θα δημοσιευτούν στα πρακτικά του συνεδρίου.
Για να δείτε την Θεματολογία του Συνεδρίου
https://conference2026.eedsa.gr/el/Events/9th-eedsa-conference/WebApp/Live/thematologia
Επισκεφτείτε την ιστοσελίδα του Συνεδρίου για περισσότερες πληροφορίες: https://conference2026.eedsa.gr/

20ο Συνέδριο Ναυτικής Τεχνολογίας ΕΛ.Ι.Ν.Τ.
2026-10-06 08:00 - 2026-10-07 17:00 | Ίδρυμα Ευγενίδου, Λ. Συγγρού 387, ΑΘΗΝΑ
Το Ελληνικό Ινστιτούτο Ναυτικής Τεχνολογίας (ΕΛ.Ι.Ν.Τ.) διοργανώνει, το διήμερο 6-7 Οκτωβρίου 2026, το 20ο Ετήσιο Συνέδριο Ναυτικής Τεχνολογίας που θα φιλοξενηθεί στο Ίδρυμα Ευγενίδου και καλεί για την υποβολή εργασιών προς παρουσίαση καθώς και την εκδήλωση ενδιαφέροντος για συμμετοχή στην έκθεση ναυτικής τεχνολογίας.
Το Συνέδριο φέτος συμπληρώνει τα 20 χρόνια, και αποτελεί σημείο αναφοράς για τη συζήτηση των τεχνολογικών εξελίξεων που αφορούν την ελληνική και τη διεθνή ναυτιλία, από την καινοτομία έως και την πρακτική εφαρμογή.
Στο 20ο Ετήσιο Συνέδριο Ναυτικής Τεχνολογίας αναμένεται η δυναμική παρουσία της ναυτιλιακής κοινότητας, συγκεντρώνοντας ειδικούς και εκπροσώπους από τον επιχειρηματικό, τον ακαδημαϊκό και τον ναυτιλιακό τομέα.
Περισσότερες πληροφορίες: https://www.elint.org.gr/conference/
Γραμματεία Ινστιτούτου (τηλ.:210 4186062 – email : info@elint.org.gr).

Έκθεση World Tourism Greece 2026
2026-10-30 08:00 - 2026-11-01 17:00 | Tae Kwon Do
Η παγκόσμια έκθεση WTG (World Tourism Greece) για την τουριστική βιομηχανία θα πραγματοποιηθεί στην Αθήνα 30 Οκτωβρίου έως και 1 Νοέμβριου 2026, στο εκθεσιακό χώρο TAE KWON DO .
Η Έκθεση τελεί υπό την αιγίδα Υπουργείου Τουρισμού, ΕΟΤ ,Υπουργείο αγροτικής οικονομίας , Πανελλήνιας Ομοσπονδίας Ξενοδόχων (ΠΟΞ), του Δήμου Αθηναίων, Ελληνοκινεζικου Επιμελητηρίου Hellenic Chinese Chamber, F.I.J.E.T. Παγκόσμια Ομοσπονδία Ταξιδιωτικών Δημοσιογράφων, της Ένωσης Ξενοδόχων Αθηνών-Αττικής & Αργοσαρωνικού, Κεντρική Ένωση Επιμελητηρίων κα.
Τομείς της Έκθεσης

Ηπειρωτικοί και Νησιωτικοί προορισμοί
Ξένοι Προορισμοί
Θεματικός (Εναλλακτικός) Τουρισμός
Γαστρονομία – Ποτά

Πληροφορίες: www.wtg.gr
